माइत भन्ने बित्तिकै हरेक महिलाको अनुहारमा रौनक आउँछ । माइतको मोह महिलाले जीवनभर भुल्दैनन् । पतिले घरमा जतिसुकै सुख दिएको होस्, माइतमा पाइने सुखका अगाडि ती सबै कम लाग्छन् । माइतबाट सानो बोलावट मात्रै आउनुपर्छ, जानका लागि तुरुन्त तयार नहुने को नै होला र ? माइत जानु नराम्रो होइन । तर, प्रायः के पनि देखिन्छ भने जुन खुसी र उत्साहले महिलाहरु माइत जान्छन्, त्यति नै खुसी लिएर भने फर्कदैनन् । सानातिना कुराहरुलाई ध्यान नदिंदा न उनीहरु स्वयं खुसी हुन्छन्, न माइती पक्षलाई नै खुसी राख्न सक्छन् । महिलाहरुले थोरै सर्तकता अपनाउन सकेको खण्डमा माइतमा प्यार र आदर नपाइने कुनै कारण छैन ।
